hu en hu hu hu hu hu hu hu hu hu hu hu en en hu en hu hu hu hu hu hu hu hu hu hu hu hu hu hu es hu hu hu hu hu de hu pt hu cs hu hu hu hu cs pl ru hu pt cs hu hu hu hu hu fr en it es fr hu hu hu hu hu hu hu hu hu hu hu hu hu hu hu en hu hu hu hu hu hu hu hu en en hu en hu hu hu hu hu hu hu hu hu hu en hu en hu en hu en hu en hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu
⋆ Így etesd a kutyád hogy egészséges maradjon ⋆
Szerettem az iskolából hazajárni, mert időről időre az egész házat ellepte a kapor és a főzőtt tök illata. Édesanyám rendszeresen főzőtt Archinak, a skótjuhász kutyánknak tökfőzeléket, ami nem csak Archie kedvence volt, hanem az enyém is. Megtanultam halkan osonva lopakodni, hogy senki észre ne vegye, hogy egy nagyobb méretű kanállal a még forró tökfőzelék felé veszem az irányt. Általában ügyesen cserkésztem be a lábost, mert emlékeim szerint nagyon ritkán buktam le az akció közben. Persze később, amikor elérkezett Archi vacsora ideje, akkor kiderült hogy a neki szánt tökfőzeléket megdézsmáltam. Na nem minden Archinak főzőtt étel volt a kedvencem. A főzött csirkenyaknak például a szagától is undorodtam. A túrós palacsinta viszont mindenkinek a kedvence volt.
Az utóbbi idők elfogadott kutya táplálási módszerei
A kutyák táplálásában ugyanolyan trendek vannak mint a gyerekek etetésénél. Újabb és újabb elvárások és tudományos eredmények alapján folyamatosan változik az éppen aktuális ajánlás, hogy mit kell adni a kutyának ahhoz hogy egészséges legyen. Az új trendek nem feltétlenül érvénytelenítik a korábbi trendek előnyös tulajdonságait, ezért összegyűjtöttem neked az ismert trendeket, étrendeket. Mielőtt belekezdenél egy új étkezési formába, mindenképpen kérd ki az állatorvosod véleményét!
A természetes táplálás a biológiailag jól hasznosuló tápanyagokra épül. Ezeket az étrendeket elsősorban olyan kutyák számára ajánlották régebben, akik allergiával, ételintoleranciával vagy más egészségügyi problémával küzdöttek. Azonban egy ideje már a teljesen egészséges kutyák esetében is javasolják ezt a természetes étrendet, hiszen sokkal egészségesebbek lesznek a kedvenceink. Ebbe a csoportba tartozik a „házikoszt” és a nyers táplálás azaz BARF. A BARF egy mozaikszó, az angol Biologically Appropriate Raw Food rövidítése. Magyarul annyit jelent hogy biológiailag megfelelő nyers étel.
Ez nem egyezik azzal, hogy a kutyádnak odaadod az ebédből a maradékot, ami kellően fűszeres, hiszen a saját szájízed szerint készítetted el. Az ilyen típusú házikoszt étel nem igazán egészséges a kutyának. Megterheli és lelassítja az emésztését, és még ráadásul a fűszereket nem, vagy csak nehezen emésztik a kutyák. A házikosztvan található fűszerek hasmenést is okozhatnak. A kutyádnak készült „házikoszt” egy olyan frissen elkészített ételeket jelen, amikor kizárólag a kutyád számára főződ meg az ételt, mindeféle fűszer nélkül.
Mire figyelj a kiskutya házikosztos etetésénél
A legfontosabb amit szem előtt kell tartanod, az a különböző ételek aránya. Az arányoknak igazodniuk kell kutyád fajtájának, korának, aktívitásának. A megfelelő tápanyagbevitelt érdemes heti bontásban kialakítani.
1.) Megfőzött húsok – sertés, marha, vadhús (dísznó nem), nyúl, ló és a szárnyasok, amenyiben a kutyád nem mutat alergiás tűnetet ezekre.
2.) Belsőségek – szív, máj (heti egy alkalommal), tüdő.
3.) Fehérje tartalmú nem hús típusú ételek – író, túró, joghurt, kefír, sajt, tejföl.
4.) Zöldségek és gyümölcsök – hogy teljessé tedd az étkezést ezek mellé kell adnod a megfőzőtt: burgonyát, édesburgonyát, tökféle, melyeket főzheted a hússal együtt. Gyümölcsök és egyes zöldségek nyersen is bele kerülhetnek az étrendbe:
tökfélék (csillagtök, cukkini, vajtök, padlizsán, sütőtök*)
A *-gal jelöltek akár nyersen vagy reszelve is adhatók a kutyának.
5.) Glutén tartalmú és gluténmentes gabona – ezek a szénhidrátbevitel miatt kapnak nagy hangsúlyt ebben az étrendben.
6. Vitaminok és egyéb ásványi kiegészítők – ezek adása elengedhetetlen a kutya egészséges fejlődéséhez. Kicsit lentebb találod hogy milyen vitaminokat kell adnod a kutyádnak.
Azt hogy melyik összetevőt milyen arányban rakd bele a kutyád étrendjébe, érdemes az állatorvossal egyeztetni mielőtt elkezded ezt az étrendet.
A BARF a nyers táplálást jelenti (Biologically Appropiate Raw Food). Ez az étrend a jól hasznosuló nyers étrendre épül. Visszakanyarodik a kutyák ragadozó őseihez, akik nyersen ették a húst, belsőségeket, zöldségeket, gabonákat és gyógynövényeket. Ahhoz hogy a kutyád a megfelelő mennyiségű tápanyaghoz jusson, ki kell alakítani egy 1-2 hetes menüsort. A kutyádnak hozzá kell jutnia a minden szükséges tápanyaghoz a méreteinek, korának és aktivitásának megfelelően. A természetben sem jut minden nap minden számára fontos alapanyagokhoz.
Kiegyensúlyozott BARF étrend összetevői
1.) Nyers hús – általában érdemes 15-25% zsír tartalmú húsokat választani, mert a zsír az alapvető energiaforrása ennek az étrendnek.
2.) Nyers húsos csont – ennek célja a megfelelő kálcium és foszfor és egyéb ásványi anyagok bevitele, amenyiben nem adsz csontot érdemes bió tojáshéjport használni.
3.) Belsőségek – ezek tartalmazzák a zsírben oldódó vitamainok többségét, például a máj.
4.) Zöldségek – ezek tartalmazzák a szükséges rostokat és enzimeket.
5.) Tejtermékek – a kutyák rendkívül szeretik ezeket, megkönnyítve így a gyógynövények bevételét.
6.) Gabona – ez lehet glutén tartalmú vagy gluténmentes egyaránt, bár kutatások szerint a kutyáknak nem feltétlenül szükséges kiegészítő. De ha neked igazán aktív kutyád van vagy éppen szoptat, akkor jól jöhet nekik az étrendben.
7.) Kiegészítők – elengedhetetlen a BARF étrendben, ezek tartalmazzák azokat az ásványi anyagokat, vitaminokat, melyre a kutyádnak mindenképpen szüksége van, például: csipkebogyó, lazacolaj, zöldkagykópor vagy a korábban említett bio tojáshéj por. Később még szó lesz ezekről.
Helyes arányok a kutyák BARF étrendjében
A megfelelő BARF étrend összeállítása függ a kutyád fajtájától, aktívitásától, korától, valamint attól, ,hogy a szervezete hogyan hasznosítja ezt az étrendet. Az alap megoszlás így néz ki:
BARF étrend helyes arányai
zöldségek és gyümölcsök: 5-20%
és persze az étrendkiegészítők
A nyers kosztot soha ne keverd száraztáppal, mert megnehezíti a kutyád emésztését.
Mit NE adj a kutyádnak: nyers avokádó, nyers padlizsán, nyers bab, nyers burgonya,, hagyma, hüvelyesek, retek, birsalma, bodza, articsóka, citrusfélék, szőlő, mazsola, mogyoró, csoki és édesítőszerek. A kiskutyák három hónapos korig ne egyenek csontot, és utána sem lehet csöves vagy főzőtt csontot adni nekik!
Kutya etetése száraz- vagy nedves táppal
Talán a legáltalánosabb táplálási mód a száraztápos és a nedves tápos, kiegészítőkkel kombinált táplálás. A kutyatápot gyártó cégek rengeteg pénzt fordítanak a tápok megfelelő kialakítására. A száraz- és nedves tápok összetétele, tápanyagtartalma nagyon különböző. Nem mindegy tehát, hogy milyet választasz. A tápok a korábbi étrendekkel szemben tudományosan tartalmaznak fehérjét, szénhidrátot és vitaminokat. Ha ezt az étrendet választod mindenképpen egyeztess a tenyésztővel, hogy az átalad választott fajtának melyik tápot javasolja és milyen kiegészítőket adj mellé. Valószínűleg a tenyésztő ebben már nagy tapasztalattal rendelkezik. A korábban említett kiegészítők kúraszerűen a száraz és nedves tápot evő kutyák számára is elengedhetetlenek: zöldkagylópor (ízületek fejlődésére), bio tojáshéj por, vitaminok (B comlex, C, A, E, D).
Mennyibe kerül egy kölyökkutya az első évben? Regisztrálj és töltsd le az ingyenes e-bookot!
Milyen vitaminokra van szüksége a kutyádnak?
Bármelyik étrendet is választod, mindenképpen szükség van a kiegészítőkre és vitaminokra. A kutyák esétben is vannak vízben és zsírban oldódó vitaminok. A zsirban oldódó vitaminokat a máj tárolja, és az egészséges kutyák esetében a szükséges mennyiség termelődik is (D, E, K, A), ezek esetében a nem megfelelő adagolás esetén túladagolhatod a mennyiséget. A vízben oldódó vitaminok nem túladagolhatók, ugyanis a felesleg a vizelettel távozik. A kutyád vitamin igénye függ a kutyád korától, aktivitásától, napi terhelésétől és az egészségügyi állapotától. Nagyon fontos figyelembe venni, hogy egyes vitaminok hiánya betegségek kialakulásához vezethet.
A felsorolt kiegészítők megvásárolhatók por vagy tabletta formában. Ha por formában vásároltad meg, akkor kefirbe vagy joghurtba keverve tudod odadni a kutyádnak. Ha inkább tabletta formában szeretnéd beadni, akkor érdemes egy feladatot kérni a kutyádtól, például ül, és jutalomfalatként odaadni a tablettát. Így pozítiv élmény lesz a kutyád számára a vitaminok bevétele is.
Hogyan és mit ehet egy 7-10 hetes kiskutya?
A kiskutyákat a tenyésztők 8 hetes korában választják el az anyjától, mert ekkor már nem szopott és legalább 1 de van hogy több hete is önállóan eszik. A tenyésztők általában drágább bébiknek való elválasztó táppal kezdik az evés tanítását a kicsiknek, többnyire beáztatva. Feltétlenül azzal a táppal kell etetni a kicsit amit megszokott, hiszen megszokott környezetéből kiszakítva, legalább ez maradjon állandó a kiskutyának. Ha ezt nem tartjuk be, akkor nagy valószínűséggel hasmenése lesz a kicsinek. Később természetesen átállhatunk más tápra, de az átállásnak fokozatosnak kell lennie. Keverve adjuk a tápot, arányosan 3 napig 1/3 új táp-2/3 régi táp, majd újabb 3 napig ½ új -1/2 régi táppal etesd a kiskutyát. Ha nincs hasmenése, akkor jöhet az újabb kb 3 nap 2/3 új -1/3 régi táp és végül csak az új táp. Ha a „házikosztra” vagy a BARF étrendre szeretnél áttérni, akkor mindenféleképpen kérd ki az állatorvosod tanácsát!
Hányszor kell egy nap ennie a kutyádnak?
A kiskutyád napi 3 szor kell etetned fél éves koráig, utána lehet átállni a napi kétszeri étkezésre. A nagy és óriás testű kutyák esetében érdemes megtartani a kétszeri etetést egy éves kor után is, hogy az étel ne terhelje meg a kutya a gyomrát. A kis- és közepes testű kutyák esetében áttérhetsz a napi egyszeri étkezésre.
Mennyit igyon a kutya?
Ha nem beáztatott tápot adsz a kicsinek (kizárólag vízben, ugyanis a tej nem jó a kutyáknak), akkor különös gondot kell fordítanod az ivásra. A lakás vagy udvar több pontjára is helyezz el itató tálat amíg nem jegyzi meg hol a víz, így ha eszébe jut hogy szomjas, könnyebben rátalál. Evés után mindenképp kínáld meg friss vízzel. Fontos hogy a vizet nyáron a meleg, télen a fagyok miatt gyakran cseréld. A víz legyen mindig tiszta és friss!
Tags: BARF, kutya etetése, kutya táplálása, száraztáp, vitaminok
Next PostMilyen vitaminok kellenek a kutyáknak?
You Might Also Like
Mit ehet a kutya karácsonykor?
Kölyökkutya szocializáció 5 kötelező szakasza
Milyen vitaminok kellenek a kutyáknak?
Vélemény, hozzászólás? Kilépés a válaszból
You must be logged in to post a comment.
Mi a kutya Dog Puller, és hogyan kell használni?
Mit ehet a kutya karácsonykor?
Kölyökkutya szocializáció 5 kötelező szakasza
Milyen vitaminok kellenek a kutyáknak?
Így etesd a kutyád hogy egészséges maradjon
További hasznos információk, oktatási anyagok, ingyenes videók és ekönyvek:
Millie VIP Facebook Csoport
Regisztrálj az online tanfolyamainkra a weboldalunkon:
Millie Dog Blog - Kutyaoktatók kölyökkutyáknál is garantáltan működő módszerei
Copyright 2020 - 2022 - Millie Dog Kft. Minden jog fenntartva.